ΔΕΛΤΙΟ ΤΥΠΟΥ

ΕΚΔΗΛΩΣΗ ΟΝΟΜΑΤΟΔΟΣΙΑΣ ΑΙΘΟΥΣΑΣ ΣΥΝΕΔΡΙΑΣΕΩΝ ΤΜΧΠΠΑ (Τμήματος Μηχανικών Χωροταξίας, Πολεοδομίας και Περιφερειακής Ανάπτυξης)

Την Τετάρτη 13 Μαΐου 2026, και ώρα 11:00 – 13:00, στο Αμφιθέατρο του ΤΜΧΠΠΑ, θα πραγματοποιηθεί εκδήλωση ονοματοδοσίας της Αίθουσας Συνεδριάσεων του Τμήματος. 
Έπειτα από ομόφωνες αποφάσεις της Συνέλευσης του ΤΜΧΠΠΑ, της Κοσμητείας της Πολυτεχνικής Σχολής και του Συμβουλίου Διοίκησης του Πανεπιστημίου Θεσσαλίας, η Αίθουσα Συνεδριάσεων του ΤΜΧΠΠΑ θα λάβει το όνομα της αείμνηστης Καθηγήτριας Μαρί Νοέλ Ντυκέν. Η Μαρί Νοέλ Ντυκέν υπήρξε Καθηγήτρια στο ΤΜΧΠΠΑ, από το 2006 ως και το 2023, θεραπεύοντας το γνωστικό αντικείμενο των Στατιστικών και Οικονομετρικών Μεθόδων Χωρικής Ανάλυσης. Η μετονομασία της Αίθουσας Συνεδριάσεων του ΤΜΧΠΠΑ σε Αίθουσα Συνεδριάσεων «Μαρί Νοέλ Ντυκέν» συνιστά ύψιστη απόδοση τιμής σε μια εξαίρετη ακαδημαϊκό, υπόδειγμα ήθους και αξιοπρέπειας, η οποία αποτελεί αναπόσπαστο κομμάτι της ιστορίας του ΤΜΧΠΠΑ.

